
การเดินทางออกนอกประเทศและการแทรกแซงจาก ต่างประเทศ
เมื่อเดินทางไปต่างประเทศ บางคนอาจเผชิญกับการแทรกแซงจากต่างประเทศด้วยการตรวจสอบเพิ่มเติมจากหน่วยงานต่าง ประเทศ รวมถึงหน่วยงานด้านความมั่นคงและหน่วยข่าวกรองของประเทศเหล่านั้น
ข้อควรจำที่สำคัญ คือ นักเดินทางส่วนมากอาจไม่พบกับปัญหาดังกล่าว และการตรวจตราความปลอดภัยตามด่านชายแดนเป็นระเบียบการสามัญทั่วโลก โดยปกติแล้วเป็นการตรวจสอบตามขั้นตอนธรรมดา และไม่เกี่ยวข้องกับการแทรกแซงจากต่างประเทศ
บุคคลที่อาจถูกตรวจสอบอย่างเข้มงวดมากขึ้นเนื่องจากการแทรกแซงจากต่างประเทศ อาทิเช่น:
· ประชาชนที่ตกเป็นเป้าหมายในนิวซีแลนด์
· สมาชิกชุมชนที่ได้ชื่อว่ามีมุมมองที่แตกต่างหรือวิพากษ์วิจารณ์รัฐต่างประเทศ
· ผู้นำชุมชน ผู้สนับสนุน และนักเคลื่อนไหว
· สมาชิกชุมชนที่เดินทางด้วยเหตุผลด้านครอบครัว ชุมชน หรือธุรกิจ
· สมาชิกชุมชนที่ทำงานให้กับรัฐบาลนิวซีแลนด์ สภาปกครองส่วนท้องถิ่น หรือเป็นเจ้าหน้าที่ที่ได้รับการเลือกตั้งในนิวซีแลนด์
· สมาชิกชุมชนที่ทำงานในภาคส่วนสำคัญอื่นๆ เช่น โครงสร้างพื้นฐานที่สำคัญ สถาบันการศึกษา สื่อมวลชน
· อดีตผู้ลี้ภัย
บุคคลที่ถูกเพ่งเล็งอาจเผชิญกับความเสี่ยงที่แตกต่างกันในแต่ละประเทศ ได้แก่ :
· มีการซักถามที่ไม่จำเป็น จากเจ้าหน้าที่ในพื้นที่ เช่น เกี่ยวกับแผนการเดินทาง กิจกรรม หรือการติดต่อต่างๆ
· มีการห้ามเข้าหรือ ห้ามออกเช่น ห้ามขึ้นเครื่องบินหรือห้ามเข้าประเทศที่ด่านตรวจคนเข้าเมือง
· มีข้อแม้ในการเดินทางหรือวีซ่ารวมถึงข้อจำกัดในการเคลื่อนไหวภายในประเทศ
· มีการตรวจค้นอุปกรณ์อิเล็กทรอนิกส์ รวมถึงโทรศัพท์มือถือ เครื่องคอมพิวเตอร์พกพา หรืออุปกรณ์อื่นๆ ซึ่งอาจเกี่ยวข้องกับการเข้าถึงข้อมูลส่วนบุคคลหรือการสื่อสาร
· มีการเฝ้าระวัง ควบคุมตัว หรือจำคุกโดยจำเพาะเจาะจงเมื่อเดินทางมาถึง ซึ่งอาจรวมถึง การดำเนินคดีทางกฎหมายอย่างเป็นทางการ
· การเผชิญกับการข่มขู่ คุกคาม หรือประทุษร้าย จากเจ้าหน้าที่ในพื้นที่
· มีการไต่สวน ละเมิด หรือขู่เข็ญ จากกลุ่มบุคคลในท้องถิ่น ไม่ใช่แค่จาก เจ้าหน้าที่บังคับใช้กฎหมายหรือเจ้าหน้าที่รัฐเท่านั้น
ความช่วยเหลือด้านกงสุลนิวซีแลนด์
กระทรวงการต่างประเทศและการค้าให้บริการด้านกงสุลแก่ชาวนิวซีแลนด์ที่อยู่นอกประเทศ แม้ว่าประชาชนเหล่านั้นจะมิได้พำนักในนิวซีแลนด์เป็นการถาวร
โดยทั่วไปแล้ว ฝ่ายกงสุลมิได้มีหน้าที่ในการช่วยเหลือผู้พำนักถาวรในนิวซีแลนด์
ชาวนิวซีแลนด์ที่พำนักในต่างประเทศต้องปฏิบัติตามกฎหมายท้องถิ่นของประเทศนั้นๆ รวมถึงกฎหมายของประเทศที่ควบคุมการกักขัง การดำเนินคดี หรือข้อจำกัดในการเดินทาง
พลเมืองสองสัญชาติ
การถือสองสัญชาติอาจส่งผลต่อศักยภาพของนิวซีแลนด์ในการให้ความช่วยเหลือด้านกงสุล เมื่อพำนักอยู่ในประเทศที่บุคคลใดๆถือสัญชาติอื่น หน่วยงานท้องถิ่นอาจปฏิบัติต่อบุคคลนั้นเสมือนเป็นพลเมืองของประเทศนั้น ๆ และไม่ยินยอมให้นิวซีแลนด์ยุ่งเกี่ยว
ท่านสามารถดูรายละเอียดเพิ่มเติมได้ที่ Safe Travel: Dual citizens and permanent residents 
ผู้ลี้ภัยและอดีตผู้ลี้ภัย
หากท่านเป็นผู้ลี้ภัยที่อยู่นอกนิวซีแลนด์ ท่านจะได้รับการสนับสนุนจากรัฐบาลนิวซีแลนด์ไม่เต็มที่
ท่านสามารถดูรายละเอียดเพิ่มเติมได้ที่ Safe Travel: Refugees and former refugees
SafeTravel NZ
SafeTravel NZ เป็นเว็บไซต์อย่างเป็นทางการของกระทรวงการต่างประเทศนิวซีแลนด์สำหรับชาวนิวซีแลนด์ที่เดินทาง หรือพำนักอยู่ต่างประเทศ โดยให้บริการคำแนะนำด้านการเดินทาง บริการด้านกงสุล ชุดความรู้ด้านความปลอดภัย และระบบลงทะเบียนสำหรับผู้เดินทาง
ผู้เดินทางควร ลงทะเบียนกับ SafeTravel New Zealand ก่อนเดินทางออกนอกประเทศ การลงทะเบียนช่วยให้กระทรวงการต่างประเทศสามารถให้ข้อมูลอัปเดตได้ทันท่วงที ติดต่อผู้เดินทางในกรณีที่จำเป็น และให้ความช่วยเหลืออย่างเต็มความสามารถ
 การเดินทางออกนอกประเทศและการแทรกแซง								จากต่างประเทศ

